
	Κύκλος διαλέξεων

«Προς την Επανάσταση και τη συγκρότηση του Ελληνικού Κράτους»

Διάλεξη με θέμα:

Από τα δύο Συντάγματα στους δύο Εμφύλιους της Επανάστασης
Ομιλητής
Αριστείδης Ν. Χατζής

Καθηγητής Φιλοσοφίας Δικαίου & Θεωρίας Θεσμών Εθνικού & Καποδιστριακού Πανεπιστημίου Αθηνών

στο Σπίτι της Κύπρου

Την Τετάρτη 27 Φεβρουαρίου 2019 και ώρα 19:00, το Σπίτι της Κύπρου και η Εταιρεία Μελέτης και Έρευνας Νεότερης και Σύγχρονης Ιστορίας (Ε.Μ.Ε.Ν.Σ.Ι.), στο πλαίσιο του δεύτερου κύκλου διαλέξεων με τον γενικό τίτλο: «Προς την Επανάσταση και τη συγκρότηση του Ελληνικού Κράτους», συνδιοργάνωσαν, στο Σπίτι της Κύπρου, διάλεξη του Καθηγητή Φιλοσοφίας Δικαίου & Θεωρίας Θεσμών Εθνικού & Καποδιστριακού Πανεπιστημίου Αθηνών κ. Αριστείδη Ν. Χατζή, με θέμα «Από τα δύο Συντάγματα στους δύο Εμφύλιους της Επανάστασης».

Συντόνισε ο κ. Ανδρέας Κούκος, Νομικός, Ιστορικός Ερευνητής, Πρόεδρος Δ.Σ. Ε.Μ.Ε.Ν.Σ.Ι.

Ο Αριστείδης Χατζής είναι Καθηγητής Φιλοσοφίας Δικαίου και Θεωρίας Θεσμών στο Τμήμα Ιστορίας και Φιλοσοφίας της Επιστήμης του Πανεπιστημίου Αθηνών και Fellow του Institute for Research in Economics and Fiscal Issues (IREF-Paris). Έχει σπουδάσει νομικά, φιλοσοφία, ιστορία και οικονομικά του δικαίου και των θεσμών στο Τμήμα Νομικής του Α.Π.Θ. και στη Νομική Σχολή του University of Chicago από όπου έλαβε και το διδακτορικό του δίπλωμα. Είναι μέλος της Διοικούσας Επιτροπής της Society of European Contract Law και του European Network for Better Regulation καθώς και της συντακτικής επιτροπής του European Review of Contract Law. Είναι, επίσης, μέλος των Επιστημονικών Συμβουλίων του Ελληνικού Ιδρύματος Ευρωπαϊκής και Εξωτερικής Πολιτικής (ΕΛΙΑΜΕΠ), του Ινστιτούτου για τη Δικαιοσύνη και την Ανάπτυξη, του Κέντρου Φιλελεύθερων Μελετών (ΚεΦιΜ). Από το 2001 μέχρι το 2005 ήταν μέλος της Διοικούσας Επιτροπής της European Association of Law and Economics και από το 2014 μέχρι το 2016 του Εθνικού Συμβουλίου Έρευνας και Τεχνολογίας. Έχει τιμηθεί με υποτροφίες και ακαδημαϊκά βραβεία, εργασίες του έχουν δημοσιευθεί σε ελληνικά και ξένα επιστημονικά περιοδικά και συλλογικούς τόμους, έχει διδάξει και έχει δώσει πλήθος διαλέξεων, σεμιναρίων και ομιλιών σε συνέδρια στην Ευρώπη, στη Βόρειο Αμερική, στην Αφρική και στην Άπω Ανατολή. Τα βιβλία του Φιλελευθερισμός και Επιχειρήματα Ελευθερίας, κυκλοφόρησαν το 2017 και οι Θεσμοί το 2018, από τις Εκδόσεις Παπαδόπουλος. Είναι, επίσης, ο επιμελητής του συλλογικού τόμου Law and Economics: Philosophical Issues and Fundamental Questions (London/New York: Routledge, 2015). Είναι τακτικός συνεργάτης της εφημερίδας Καθημερινή και του Protagon, έχει αρθρογραφήσει σε εφημερίδες και έντυπα στην Ελλάδα (Τα Νέα, Το Βήμα, Ελευθεροτυπία, Books' Journal κ.ά.) και σε μεγάλα ξένα μέσα ενημέρωσης (New York Times, Financial Times, Wall Street Journal, CNBC, Korea Herald κ.ά.) ενώ έχει παραχωρήσει συνεντεύξεις σε ελληνικούς ραδιοφωνικούς και τηλεοπτικούς σταθμούς και σε μεγάλα διεθνή μέσα ενημέρωσης (Al Jazeera, BBC, Bloomberg News, Daily Telegraph, Economist, Euronews, Guardian, Hürriyet, NRC Handelsblad, Reason, Spiegel, Time, Voice of America, Αμερικανική, Αυστραλέζικη, Βελγική, Γαλλική, Γερμανική, Ισπανική, Ιρλανδική, Ιταλική, Καναδική, Κινεζική, Κορεάτικη, Ρωσική, Σουηδική, Τουρκική, Φινλανδική δημόσια τηλεόραση και ραδιοφωνία, κ.ά.).

